# Diàleg 8 Un dinar amb sorpresa

Si em dius adéu...Diàleg 8 :
| 1 | CAMBRER | Què els porto per beure? |
| 2 | ANNA | Jo vull aigua natural sense gas, si us plau. |
| 3 | MAX | Per mi també aigua. Porti una ampolla de vi negre de la collita del 1998, també. |
| 4 | CAMBRER | Es refereix al Montsant de dos-cents trenta-cinc euros? |
| 5 | MAX | Exactament, aquest. I porti dues copes, si us plau. Estem de celebració! |
| 6 | ANNA | Max aquest vi és massa car. Jo no en beuré. |
| 7 | MAX | Tranquil·la. Tasta'l, val la pena. És boníssim, ja ho veuràs. |
| 8 | CAMBRER | Per menjar que els porto? |
| 9 | ANNA | Jo vull una amanida i carn a la brasa. |
| 10 | MAX | Jo trinxat i bacallà amb samfaina. |
| 11 | CAMBRER | Molt bé. |
| 12 | ANNA | Max... |
| 13 | MAX | Deixa'm començar a mi, Anna, si us plau. Anna des que et vaig conèixer et vaig trobar molt especial. Com més et conec més bonica et trobo. Anna, m'he enamorat de tu. No penso en res més. Nit i dia. Cada dia. Estic molt enamorat de tu. T'estimo. |
| 14 | ANNA | Max, fa temps que volia parlar amb tu... Jo no et vull fer mal... T'ho volia explicar... Tinc una família. Tinc un fill, un marit... |
| 15 | CAMBRER | L'amanida. |
| 16 | ANNA | Per mi, si us plau. |
| 17 | MAX | Anna, jo no t'he preguntat si tenies marit o no. Jo l'única cosa que sé és que t'estimo i t'ho volia dir. He comprat aquests bitllets d'avió per nosaltres. Són bitllets per anar a Roma. He demanat al banc que et donin una setmana de festa. L'avió surt demà al matí a tres quarts de nou. No cal que em contestis ara. Jo seré a l'aeroport esperant-te a partir de les set. Si vens, sabré que m'estimes. Si no vens, sabré que no m'estimes. |
| 18 | ANNA | No ho pots fer, això! |
| 19 | MAX | T'estimo, Anna, t'estimo. |
| 20 | CAMBRER | Han acabat? Puc endur-me el plat? |
| 21 | ANNA | Sí, gràcies, jo ja he acabat. Per cert, boníssim. |
| 22 | MAX | Sí, jo també. A punt per les postres. |
| 23 | CAMBRER | Què els ve de gust? |
| 24 | ANNA | Jo vull un gelat. |
| 25 | CAMBRER | Només ens queda gelat de xocolata. |
| 26 | ANNA | De xocolata va bé. |
| 27 | MAX | Jo m'estimo més fruita. |
| 28 | ANNA | Saps que no vindré. |
| 29 | MAX | Anna la vida és per gaudir-la. Dona'm la mà i comencem un viatge junts. |
| 30 | ANNA | Em sap greu però haig d'anar a buscar el meu fill a l'escola. Et deixo els vint euros del meu dinar. |
| 31 | MAX | I ara, guarda els diners. Et convido jo. |
| 32 | ANNA | No Max, jo pagaré el meu dinar. Adéu. |
| 33 | MAX | Anna! Anna! Et deixes l'anell! Bé... Fins demà, princesa. :( |

# Text

* Estimats lectors, què en penseu, vosaltres, d'aquesta situació? Creieu que el Max ha fet ben fet de comprar els bitllets d'avió? Penseu que realment el Max està enamorat de l'Anna? Què creieu que passarà, en el pròxim diàleg?
* Creieu que l'Anna anirà a l'aeroport? Si vosaltres fóssiu l'Anna, hi aniríeu, a l'aeroport? Què faríeu? Cada any hi ha moltes parelles que se separen. Moltes parelles es trenquen perquè apareix una tercera persona. Què en penseu, vosaltres, de la infidelitat? Creieu que l'amor és etern?

# Vocabulari

Vocabulari d'en Max :
| En Max ha demanat un vi negre reserva molt car. | El vi que ha demanat en Max és el millor vi que tenen al restaurant. | En max ha comprat dos bitllets d'avió a Roma | Roma és una ciutat Italiana que té molta història i molts monuments històrics |
Vocabulari de l'Anna :
| L'Anna ha demanat una amanida | L'Anna deixa el bitllet de vint euros sobre la taula. | A l'Anna li agraden molt els gelats. És el seu postre preferit. | El gelat que més li agrada a l'Anna és el gelat de xocolata |

# La cançó

* Grup: Luis Llach
* Àlbum: I si canto trist...
* Nom: Que tinguem sort
* Enllaç: Que tinguem sort
* Lletra: Les paraules interessants están en negreta
Si em dius adéu,
vull que el dia sigui net i clar,
que cap ocell
trenqui l'harmonia del seu cant.
Que tinguis sort
i que trobis el que t'ha mancat
en mi.
Si em dius "et vull",
que el sol faci el dia molt més llarg,
i així, robar
temps al temps d'un rellotge aturat.
Que tinguem sort,
que trobem tot el que ens va mancar
ahir.
I així pren tot el fruit que et pugui donar
el camí que, a poc a poc, escrius per a demà.
Què demà mancarà el fruit de cada pas;
per això, malgrat la boira, cal caminar.
Si véns amb mi,
no demanis un camí planer,
ni estels d'argent,
ni un demà ple de promeses, sols
un poc de sort,
i que la vida ens doni un camí